open-index/open-wikipedia-markdown huggingface dataset:
Γκεβχερχάν Σουλτάνα (κόρη του Σελίμ Β΄)

Η **Γκεβχερχάν Σουλτάν** (Οθ. Τούρκικα:گوھرخان سلطان) (Τούρκικα: *Gevherhan Sultan*, 1544 - 1580) ήταν κόρη του σουλτάνου Σελίμ Β΄ και της Χασεκί Νουρμπανού Σουλτάν της Οθωμανικής Αυτοκρατορίας, εγγονή του Σουλεϊμάν του Μεγαλοπρεπή και της Χουρέμ Σουλτάν, και αδελφή του σουλτάνου Μουράτ Γ΄.

## Βιογραφία
Η Γκεβχερχάν γεννήθηκε στο Ικόνιο το 1544 και ήταν μία από τις τέσσερις κόρες του σουλτάνου Σελίμ Β' και της αγαπημένης συζύγου του Χασεκί Νουρμπανού Σουλτάν. Οι άλλες ήταν η Εσμαχάν Σουλτάν, η Φατμά Σουλτάν και η Σαχ Σουλτάν. 

Υπάρχουν θεωρίες ότι η Γκεβχερχάν ήταν κόρη μιας άλλης παλλακίδας του Σελίμ.

Την 1η Αυγούστου 1562 ο Σουλεϊμάν γιόρτασε τον τριπλό γάμο των εγγονών του. Η Εσμαχάν παντρεύτηκε τον Σοκολού Μεχμέτ Πασά, η Γκεβχερχάν παντρεύτηκε τον Πιγιαλέ Πασά και η Σαχ παντρεύτηκε τον Χασάν Αγά.

Μετά τον γάμο η Μιχριμάχ Σουλτάν, κόρη του Σουλεϊμάν Α΄ και της Χουρέμ Σουλτάν και θεία της Γκεβχερχάν, πιέσε για μια μια ναυτική εκστρατεία εναντίον της Μάλτας και υποσχέθηκε να να εξοπλίσει τετρακόσια πλοία με δικά της έξοδα. Ωστόσο, ο Σουλεϊμάν και ο γιος του Σελίμ, αδελφός της Μιχριμάχ και πατέρας της Γκεβχερχάν, εμπόδισαν την εκστρατεία να προχωρήσει, έτσι ώστε ο ναύαρχος, Πιγιαλέ Πασά, να μπορέσει να παραμείνει στην Κωνσταντινούπολη με τη νέα του σύζυγο, Γκεβχερχάν.

Το Δημόσιο Ταμείο κάλυψε τα έξοδα για τον αυτοκρατορικό γάμο και χορήγησε 10.000 φιορίνια ως γαμήλιο δώρο στον Πιγιαλέ Πασά. Από αυτόν τον γάμο γεννήθηκαν δύο κόρες, η Αϊσέ Σουλτάν και η Φατμά Σουλτάν. Ο Πιγιαλέ Πασά πέθανε το 1578 και λέγεται ότι η Γκεβχερχάν παντρεύτηκε το 1579 τον Μπογιαλί Μεχμέτ Πασά. 

Η Γκεβχερχάν πέθανε το 1580 στην Κωνσταντινούπολη σε ηλικία 36 ετών και τάφηκε στο μαυσωλείο του πατέρα της, Σελίμ Β΄, δίπλα στην Αγία Σοφία.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ασπορτσά Χατούν

Η **Ασπορτσά Χατούν** (Οθ. Τούρκικα:أسبوركا هاتون) (Τούρκικα: *Asporça Hatun*, ? - 1362) ήταν η δεύτερη σύζυγος του Σουλτάνου Ορχάν και μητέρα του Ηγεμόνα Ιμπραήμ, της Φατμά Χατούν και της Σελτσούκ Χατούν.

Ο πλήρης τίτλος ήταν: ***Devletlu İsmetlu Asporça Hatun Aliyyetü'ş-Şân Hazretleri***
## Βιογραφία
Η καταγωγή της Ασπορτσά Χατούν είναι αντικείμενο διαμάχης. Σύμφωνα με ορισμένες πηγές, ήταν η κόρη του αυτοκράτορα Ανδρόνικου Γ' Παλαιολόγου και της συζύγου του Άννας της Σαβοΐας. Ωστόσο, είναι εξαιρετικά αδύνατον επειδή οι ημερομηνίες γεννήσεως του Ανδρόνικου Γ 'Παλαιολόγου και της Ασπορτσά Χατούν είναι σχεδόν οι ίδιες. 

Το 1316 ο Ορχάν παντρεύτηκε την Πριγκίπισσα Ασπορτσά, αλλά παρά το γάμο, ο πόλεμος με την Βυζαντινή Αυτοκρατορία συνεχίστηκε. Μετά το γάμο της προσηλυτίστηκε στο Ισλάμ όπως και οι άλλη σύζυγος του Ορχάν, Νιλουφέρ Χατούν, και την ίδια χρονιά γέννησε τον Ηγεμόνα Ιμπραήμ, διοικητή του Εσκί Σεχίρ, που εκτελέστηκε με εντολή του ετεροθαλούς αδελφού του Μουράτ Α', που ήταν γιος της Νιλουφέρ Χατούν. 

Την γέννηση του Ιμπραήμ ακολούθησε η γέννηση της Φατμά Χατούν. Τίποτε άλλο δεν είναι γνωστό γι' αυτήν εκτός από το ότι ο Οσμάν, ο πατέρας του συζύγου της, της έδωσε διάφορα χωριά, τα οποίες στη συνέχεια μεταβίβασε στους απογόνους της το 1323, κάνοντας τον γιο της εκτελεστή της διαθήκης της.

Πέθανε το 1362 και τάφηκε στον τάφο του σύζυγου της, Ορχάν, μαζί με την άλλη σύζυγο του, Νιλουφέρ Χατούν, που ονομάζεται Γκιουμιουσλού Κουμπέτ στην Προύσα.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί ελληνικής καταγωγής
Κατηγορία:Οθωμανοί
Κατηγορία:Δυναστεία των Παλαιολόγων
Κατηγορία:Βυζαντινοί του 14ου αιώνα
Θεοδώρα Καντακουζηνή (σύζυγος του Ορχάν)

Η **Θεοδώρα Καντακουζηνή** (Οθ. Τούρκικα:ثيودورا خاتون) (Τούρκικα: *Theodora Hatun*, 1332 - 1381) ήταν Βυζαντινή Πριγκίπισσα, κόρη του αυτοκράτορα Ιωάννη ΣΤ' Καντακουζηνού και η πέμπτη σύζυγος του σουλτάνου Ορχάν της Οθωμανικής Αυτοκρατορίας.

Μετά το γάμο της με τον Ορχάν, έγινε γνωστή στους Τούρκους ως *Μαρία Χατούν*.

Ο πλήρης τίτλος ήταν: ***Devletlu İsmetlu Theodora Hatun Aliyyetü'ş-Şân Hazretleri***

## Βιογραφία
Η Θεοδώρα ήταν μία από τις τρεις κόρες του αυτοκράτορα Ιωάννη ΣΤ' Καντακουζηνού από τη σύζυγό του Ειρήνη Ασανίνα.

Τον Ιανουάριο του 1346, για να στερεωθεί η συμμαχία του πατέρα της με το αυξανόμενο οθωμανικό εμιράτο και να αποτρέψει τους Οθωμανούς από την παροχή βοήθειας προς την αυτοκράτειρα-αντιβασιλέα Άννα της Σαβοΐας κατά τη διάρκεια εμφυλίου πολέμου, αρραβωνιάστηκε τον Οθωμανό άρχοντα Ορχάν. 

Ο γάμος έλαβε χώρα το καλοκαίρι του ίδιου έτους. Οι γονείς και οι αδελφές της την συνόδευσαν στη Σηλυμβρία, όπου οι εκπρόσωποι του Ορχάν, συμπεριλαμβανομένων των μεγιστάνων της αυλής του και ένα σύνταγμα ιππικού, έφτασε σε ένα στόλο από 30 πλοία. 

Μια τελετή πραγματοποιήθηκε στη Σηλυμβρία, όπου οι απεσταλμένοι του Ορχάν την πήραν και την συνόδευσαν στα οθωμανικά εδάφη της Βιθυνίας, πέρα από τη Θάλασσα του Μαρμαρά, όπου πραγματοποιήθηκε ο πραγματικός γάμος.

Η Θεοδώρα παρέμεινε Χριστιανή μετά το γάμο της και ήταν ενεργή στην υποστήριξη των Χριστιανών, που ζούσαν κάτω από την οθωμανική κυριαρχία. Το 1347 γέννησε τον μόνο γιο της Χαλίλ, ο οποίος συνελήφθη από τους Γενουάτες πειρατές για λύτρα, ενώ ήταν ακόμα παιδί. 

Ο Ιωάννης Ε΄ Παλαιολόγος Αυτοκράτορας των Ρωμαίων έπαιξε σημαντικό ρόλο στην ενδεχόμενη απελευθέρωσή του. Αργότερα, ο Χαλίλ νυμφεύθηκε μία κόρη του Ιωάννη Ε΄, την Ειρήνη Παλαιολογίνα.

Εκτός από μια τριήμερη παραμονή στην Κωνσταντινούπολη, τον Φεβρουάριο του 1347 για τη νίκη του πατέρα της στον εμφύλιο πόλεμο, η Θεοδώρα παρέμεινε στην οθωμανική αυλή μέχρι το θάνατο του Ορχάν το 1362. 

Μετά από αυτό προφανώς επέστρεψε στην Κωνσταντινούπολη, όπου έζησε με την αδελφή της, την αυτοκράτειρα Ελένη, στο παλάτι. Το τελευταίο που είναι γνωστό για αυτήν, είναι ότι φυλακίστηκε στο Γαλατά κατά τη διάρκεια της σύντομης βασιλείας του Ανδρόνικου Δ΄ Παλαιολόγου το 1379-1381.

## Πρόγονοι





## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* Nicol, Donald MacGillivray (1996). *The Reluctant Emperor: A Biography of John Cantacuzene, Byzantine Emperor and Monk, c. 1295–1383*. Cambridge University Press. ISBN 978-0-521-52201-4.
* Trapp, Erich; Walther, Rainer; Beyer, Hans-Veit; Sturm-Schnabl, Katja (1981). *Prosopographisches Lexikon der Palaiologenzeit* (in German) **5**. Vienna: Verlag der Österreichischen Akademie der Wissenschaften.

Κατηγορία:Κόρες Βυζαντινών Αυτοκρατόρων
Κατηγορία:Οικογένεια Καντακουζηνών
Κατηγορία:Σουλτάνες της Οθωμανικής Αυτοκρατορίας
Κατηγορία:Βυζαντινοί του 14ου αιώνα
Ραμπιά Μπαλά Χατούν

Η **Ραμπιά Μπαλά Χατούν** (Οθ. Τούρκικα:ربيعة العسل فاتنة) (Τούρκικα: *Râbi'a Bâlâ Hâtun*, 12ος αιώνας - 1324) ήταν η σύζυγος του σουλτάνου Οσμάν Α΄ της Οθωμανικής Αυτοκρατορίας. Ήταν κόρη του Σεΐχη Εντεμπαλί και μητέρα του Αλαεντίν Πασά από την Οθωμανική Αυτοκρατορία.

Ο πλήρης τίτλος ήταν: ***Devletlu İsmetlu Râbi'a Bâlâ Hâtun Aliyyetü'ş-Şân Hazretleri***
## Πρώιμα Χρόνια
Η Ραμπιά Μπαλά γεννήθηκε ως κόρη του Σεΐχη Εντεμπαλί, απόγονος της φυλής Ταμίμ (αραβικά: بنو تميم) και της οικογένειας Αλ Κατέρ (αραβικά: خاطر) Σύμφωνα με το μύθο, μετά την πρώτη τοπική νίκη του Οσμάν πάνω στους γειτονικούς βυζαντινούς άρχοντες, είχε ένα όνειρο το νόημα του οποίου ήταν ασαφής σ 'αυτόν. Σε αυτό το όνειρο, ένα φεγγάρι ανήλθε από το στήθος του ευρέως σεβαστού σεΐχη Εντεμπαλί και τέθηκε στο στήθος του Οσμάν και από εκεί ξεφύτρωσε ένα δέντρο που έριξε σκιά σε όλο τον κόσμο. Κάτω από τα κλαδιά του δέντρου ήταν βουνά, από όπου έρεε νερό που χρησίμευε για να σβήσει τη δίψα κάποιων και για την άρδευση των πεδιάδων. Όταν ο Οσμάν ζήτησε από τον Εντεμπαλί να του εξηγήσει το νόημα του ονείρου εκείνος του εξήγησε ότι το φεγγάρι εκπροσωπούσε την κόρη του, με την οποία ο Οσμάν ενώθηκε αμέσως με γάμο.

## Γάμος με τον Οσμάν
Σύμφωνα με τα αρχεία της κεντρικής κυβέρνησης το ακίνητο που έλαβε ήταν το χωριό Κοζαγάτς, στην περιοχή Μπελιτσίκ.

Η επιτυχία της πρώιμης οθωμανικής στρατιωτικής επιχείρησης, καθώς και η μετατροπή του μεγάλου αριθμού των Χριστιανών των Βαλκανίων, οφείλονται σε μεγάλο βαθμό στην πνευματική δικαιοδοσία των ηγετών, όπως ο Εντεμπαλί. Ο γάμος του Οσμάν Α' και της Ραμπιά Μπαλά Χατούν ήταν ίσως το πρώτο παράδειγμα της εξυπηρετικής παγιοποίησης των δεσμών της δυναστεία με αυτούς του ηγέτες.

## Θάνατος και ταφή
Πέθανε τον Ιανουάριο του 1324 στο Σογιούτ. Παρά το γεγονός, ότι ο θάνατος της προηγήθηκε του θανάτου του συζύγου της Οσμάν Α', θάφτηκε με τον πατέρα της στο Μπελιτσίκ ίσως γιατί δεν είχε γίνει ακόμη καμία σκέψη για την κατάλληλη τοποθεσία για έναν αυτοκρατορικό τάφο.

## Παραπομπές


## Βιβλιογραφία
* "Turkey: The Imperial House of Osman". web.archive.org. Retrieved 6 February 2014.
* Ahmed Akgündüz, Said Öztürk (2011). *Ottoman History: Misperceptions and Truths*. Oxford University Press. ISBN 978-9-090-26108-9.
* Leslie P. Peirce (1993). *The Imperial Harem: Women and Sovereignty in the Ottoman Empire*. Oxford University Press. pp. 106–107. ISBN 978-0-195-08677-5.

Κατηγορία:Σουλτάνες της Οθωμανικής Αυτοκρατορίας
Στέφανος Πρόκος

Ο **Στέφανος Πρόκος** του Αποστόλου (1898 - 14 Αυγούστου 1953) ήταν Έλληνας στρατιωτικός και βουλευτής Έβρου με τον Ελληνικό Συναγερμό μετά την αποστρατεία του. Ήταν παντρεμένος με τη Φέλη Βερδεσοπούλου. Η σύζυγός του ήταν μάχιμη αδελφή Προϊσταμένη κατά τον Β΄ Παγκόσμιο Πόλεμο και απεβίωσε τον Μάρτιο του 1980.

## Σταδιοδρομία
Την περίοδο του Εμφυλίου Πολέμου ήταν Ταξίαρχος.

Για πρώτη φορά εξελέγη βουλευτής Έβρου με τον Ελληνικό Συναγερμό στις εκλογές του 1952.

Απεβίωσε σε ηλικία 55 ετών ενώ ήταν εν ενεργεία βουλευτής (στρατηγός ε.α.) και κηδεύτηκε από το Πρώτο Νεκροταφείο.

Η έδρα του αποφασίστηκε σε επαναληπτική εκλογή που διεξήχθη στις 27 Σεπτεμβρίου 1953 και την κέρδισε ο Χρήστος Γκαργκάνας. 

## Παραπομπές

 
Κατηγορία:Έλληνες στρατιωτικοί
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Έβρου
Χαμρούν

Το **Χάμρουν** είναι μια πόλη στη νότια Μάλτα. Το Μάρτιο του 2014 είχε πληθυσμό 9244 άτομα.

## Αθλητισμός
Η πόλη διαθέτει ποδοσφαιρική ομάδα, την Χαμρούν Σπάρτανς ΦΚ.

## Παραπομπές


## Εξωτερικοί σύνδεσμοι

* Hamrunspartans.com 


Κατηγορία:Πόλεις της Μάλτας
Σταύρος Δαλάκος

Ο **Σταύρος Δαλάκος** (Μάιος 1914 – Ιούλιος 2000) ήταν Έλληνας ζωγράφος και χαράκτης του 20ού αιώνα.

Ο Δαλάκος γεννήθηκε στον Σκορτσινό Αρκαδίας. Μετά τη γνωριμία του με τον Όσκαρ Κοκόσκα, σπούδασε στην Ανωτάτη Σχολή Καλών Τεχνών στην Αθήνα και μεταπτυχιακά εκπαιδεύθηκε στις σχολές καλών τεχνών της Φλωρεντίας και της Βενετίας. Με υποτροφία της ιταλικής κυβερνήσεως ασχολήθηκε με τη μελέτη των καλλιτεχνικών ιδρυμάτων και της σύγχρονης τέχνης. Το 1952 εξέθεσε τα έργα του στη Νέα Υόρκη και σε άλλα μέρη των ΗΠΑ. Από το 1952 μέχρι το 1965 πήρε μέρος σε όλες τις καλλιτεχνικές εκθέσεις που οργάνωσε το κράτος στο Ζάππειο, ενώ η πρώτη ατομική του έκθεση έγινε στην Αίθουσα Εκθέσεων Ζαχαρίου, στην Αθήνα, το 1954. Επίσης, έλαβε μέρος σε πολλές διεθνείς εκθέσεις στο εξωτερικό. Ταξίδευσε σε πολλές χώρες της Ευρώπης και μελέτησε τα προβλήματα της σύγχρονης τέχνης.

Ο Δαλάκος συνέγραψε επίσης κριτικές τέχνης σε πολλά περιοδικά και εφημερίδες της Ελλάδας και του εξωτερικού, ενώ εργάσθηκε στη Στέγη Καλών Τεχνών και Γραμμάτων και ως ειδικός σύμβουλος για τη διοργάνωση καλλιτεχνικών εκθέσεων. Απεβίωσε στη Φιλοθέη σε ηλικία 86 ετών.

Τα έργα του βρίσκονται κυρίως στη Δημοτική Πινακοθήκη Αθηνών και σε ιδιωτικές συλλογές στην Ελλάδα, στις ΗΠΑ, στην Ιταλία, στη Γαλλία, στο Βέλγιο και στην Αυστρία.

Κόρη του Σταύρου και της Χριστίνας Δαλάκου είναι η τραγουδίστρια και δασκάλα τραγουδιού Μαίρη Δαλάκου.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 10, σελ. 424

## Εξωτερικοί σύνδεσμοι
* Ιστοτόπος στη μνήμη του από τον γιο του Πάνο

Κατηγορία:Έλληνες χαράκτες
Κατηγορία:Έλληνες ζωγράφοι του 20ού αιώνα
Κιλάμπ ιμπν Μουράχ

**Ο Κιλάμπ ιμπν Μουράχ** () (γεννημένος το 373 μ.Χ.) ήταν ο προπροπροπροπάππους και ο προπροπροπάππους του προφήτη Μωάμεθ.

## Βιογραφία
Ο Κιλάμπ ήταν ο γιος του Μουράχ ιμπν Καμπ ιμπν Λουάι ιμπν Φιχρ ιμπν Μαλίκ από την πρώτη του σύζυγο Χιντ μπιντ Σουράυρ. Αυτοί ήταν γνωστοί του Ιμπραχίμ από τον γιο του Ισμαήλ και ο Φιχρ ήταν ο προγεννήτορας του Μπανού Κουραίς.

Είχε δύο αδέλφια, τον Ταύμ ιμπν Μουράχ και τον Γιακαζάχ ιμπν Μουράχ από την δεύτερη σύζυγο του πατέρα του Άσμα μπιντ Αντύι (Χιντ μπιντ Χαριθά αλ-Μπαρικιγιά) του Ασάντ.

Παντρεύτηκε την Φατιμά μπιντ Σάντ ιμπν Σάιλ, που του γέννησε δύο γιους. Ο πρώτος του γιος, ο Ζουχρά ιμπν Κιλάμπ, ήταν ο προγεννήτορας του κλάδου Μπανού Ζουχρά και ο μικρότερος γιος του, ο Κουσάι ιμπν Κιλάμπ ήταν ο πρώτος Κουραισίτης της Καάμπα. Μετά τον θάνατό του η σύζυγος του παντρεύτηκε τον Ραμπιά ιμπν Χαράμ από την φυλή Μπάνι Άζρα.

## Δείτε επίσης
* Οικογενειακό δέντρο του Μωάμεθ

## Παραπομπές


Κατηγορία:Άραβες
Κατηγορία:Προϊσλαμική Αραβία
Σεντ Τζόρτζις ΦΚ

Η **Σεντ Τζόρτζις ΦΚ** (μαλτέζικα: St. Georges FC) είναι μια μαλτέζικη ομάδα ποδοσφαίρου από τη Μάλτα, που ιδρύθηκε το 1890. Έχει κατακτήσει μία φορά το πρωτάθλημα Μάλτας, την περίοδο 1916-17.

## Τίτλοι-διακρίσεις
* Πρέμιερ Λιγκ Μάλτι (επίπεδο 1):
** Πρωταθλήτρια (1): 1916-17
* Λ-Εγουέλ Ντιβιζιόνι Μαλτία (επίπεδο 2):
** Πρωταθλήτρια (2): 1991-92, 2005-06
* Ιτ-Τιένι Ντιβιζιόνι Μαλτία (επίπεδο 3):
** Πρωταθλήτρια (6): 1953-54, 1956-57, 1958-59, 1965-66, 1971-72, 1973-74
* Ιτ-Τιελέτ Ντιβιζιόνι Μαλτία (επίπεδο 4):
** Πρωταθλήτρια (6): 2002-03.

## Παραπομπές


## Εξωτερικοί σύνδεσμοι
*
*[Προφίλ στον ιστότοπο της [Μαλτέζικη Ποδοσφαιρική Ομοσπονδία|Μαλτέζικης Ποδοσφαιρικής Ομοσπονδίας] ]  
*Προφίλ ομάδας στο soccerway.com

Κατηγορία:Ποδοσφαιρικές ομάδες Μάλτας
Κατηγορία:Ιδρύσεις αθλητικών συλλόγων το 1890
Ραμπάτ (Μάλτα)

Η **Ράμπατ** είναι μια πόλη μόλις έξω από τη Μντίνα, Μάλτα. Το Μάρτιο του 2014 είχε πληθυσμό 11497 άτομα. Η πόλη έχει το ίδιο όνομα με την πόλη Ραμπάτ του Μαρόκου. Επίσης, υπάρχει ακόμα μία πόλη στη Μάλτα, στο νησί Γκόζο που αποκαλείται με το ίδιο όνομα αλλά επίσημα λέγεται Βικτόρια.

## Αθλητικός
Η Ράμπατ έχει μια ποδοσφαιρική ομάδα, τη Ραμπάτ Άγιαξ ΦΚ. 

## Παραπομπές

## Εξωτερικοί σύνδεσμοι

* Τοπικό Συμβούλιο Ραμπάτ 

Κατηγορία:Πόλεις της Μάλτας
Μπιρκιρκάρα

Η **Μπιρκιρκάρα** είναι μια πόλη στην κεντρική Μάλτα. Είναι η πιο πολυπληθής πόλη του νησιού με 22247 χιλιάδες κατοίκους (Μάρτιος 2014). 

## Αθλητισμός
Η πόλη είναι γνωστή για την ποδοσφαιρική ομάδα της, την Μπιρκιρκάρα ΦΚ.

## Παραπομπές


## Εξωτερικοί σύνδεσμοι

*Birkirkara Football Club
*Birkirkara Ultras 1997
*Birkirkara St. Joseph Sports Club


Κατηγορία:Πόλεις της Μάλτας
Ex factis jus oritur

Το ***Ex factis jus oritur*** (λατινικά: το δίκαιο προκύπτει από τα περιστατικά) είναι μια αρχή του διεθνούς δικαίου. Η φράση αυτή βασίζεται στην απλή ιδέα ότι ορισμένες νομικές συνέπειες απορρέουν από συγκεκριμένα γεγονότα. Αντίπαλη αρχή είναι το *[[Ex injuria jus non oritur]]*, σύμφωνα με την οποία παράνομες πράξεις δεν μπορούν να δημιουργήσουν δίκαιο.

## Δείτε επίσης
*De facto
*Status quo ante bellum
*Αλυτρωτισμός

## Υποσημειώσεις


Κατηγορία:Λατινικές φράσεις
Ντάλλας (αποσαφήνιση)

Με το όνομα **Ντάλλας** ή **Ντάλας**, εκ του **Dallas** φέρονται

Α. οι παρακάτω πόλεις των ΗΠΑ:
# Ντάλλας (Τέξας) η περισσότερο γνωστή
# Ντάλλας (Αϊόβα)
# Ντάλλας (Δ. Βιργίνια)
# Ντάλλας (Β. Καρολίνα)
# Ντάλλας (Κολοράντο)
# Ντάλλας (Ν. Ντακότα)
# Ντάλλας (Όρεγκον)
# Ντάλλας (Πενσυλβάνια)
# Ντάλλας (Τζόρτζια)

Β. τα παρακάτω πλοία του πολεμικού ναυτικού των ΗΠΑ
# Ντάλλας (αντιτορπιλικό)
# Ντάλλας (υποβρύχιο)

Γ. άλλα
# Ντάλλας (αστεροειδής)
# Ντάλλας (τηλεοπτική σειρά)
Τα' Άλι

Το **Τα' Άλι** (**Ta' Qali** - το Q δεν προφέρεται, χρησιμεύει ως παύση) είναι ένα χωριό στη Μάλτα. Βρίσκεται στο κέντρο του νησιού. Στο χωριό αυτό βρίσκεται το εθνικό στάδιο και το εθνικό πάρκο της χώρας. Πριν το Β΄ Παγκόσμιο Πόλεμο, η περιοχή χρησιμοποιήθηκε για την κατασκευή ενός στρατιωτικού αεροδρομίου και ενός σταθμού για τη Βρετανική Βασιλική Αεροπορία.

## Παραπομπές


Κατηγορία:Πόλεις της Μάλτας
Ιμτάρφα

Η **Ιμτάρφα** ή **Μτάρφα** είναι μια μικρή πόλη κοντά στη Ραμπάτ και στη Μντίνα στη βόρεια Μάλτα, με πληθυσμό 2572 κατοίκους (Μάρτιος 2014).

## Αθλητισμός
Η πόλη έχει τη δική της ποδοσφαιρική ομάδα, τη  Μτάρφα, η οποία ιδρύθηκε το 2006.

## Παραπομπές


## Εξωτερικοί σύνδεσμοι
*
*Τοπικό συμβούλιο Ιμτάρφα 

Κατηγορία:Πόλεις της Μάλτας
Πάολα (Μάλτα)

Η **Πάολα** (Μαλτέζικα: Raħal Ġdid, Ιταλικά: Casal Nuovo, και τα δύο σημαίνουν "Νέα Πόλη") είναι μια πόλη στη νοτιοανατολική περιοχή της Μάλτας, με 8.706 κατοίκους από το 2019. Η πόλη αποτελεί μείζον εμπορικό κέντρο στην ευρύτερη περιοχή  του Νοτίου Λιμανιού της Μάλτας ,σε απόσταση περίπου 5 χλμ. από την πρωτεύουσα Βαλέτα, και συνεχόμενη αστική ζώνη με το Ταρχιέν και Φγκούρα, με τα οποία αποτελεί μια ενιαία αστική περιοχή. Η Πάολα πήρε το όνομά της από τον Μεγάλο Διδάσκαλο Antoine de Paule, ο οποίος έθεσε τον θεμέλιο λίθο το 1626.Το Μάρτιο του 2014 είχε πληθυσμό 7864 κατοίκους.
Η Πάολα είναι κυρίως γνωστή για το "Ħal Saflieni Hypogeum", τη Βασιλική του Βασιλέως Χριστού (η μεγαλύτερη εκκλησία στα νησιά της Μάλτας), την πλατεία Antoine de Paule,τα εμπορικά της κέντρα και την φημισμένη πομπή του Επιταφίου κάθε Μεγάλη Παρασκευή. Το τζαμί Mariam Al-Batool, το μοναδικό τζαμί στη Μάλτα, καθώς και το Ισλαμικό Πολιτιστικό Κέντρο βρίσκονται στην Πάολα. Το σωφρονιστικό ιδρύμα της χώρας (φυλακή Corradino) αλλά και ο μεγαλύτερος χώρος ταφής, το νεκροταφείο Addorata, βρίσκονται επίσης εντός των ορίων της Πάολα. 

## Αθλητισμός
Στην πόλη εδρεύει η Χιμπέρνιανς ΦΚ

## Παραπομπές


## Εξωτερικοί σύνδεσμοι
*Christ the King Parish Church
*https://web.archive.org/web/20170610214925/http://paolalocalcouncil.org/ - Ιστοσελίδα του τοπικού συμβουλίου
*G.M. Fra Antoine De Paule Philharmonic Society
*Paola - Its History and Landmarks
*http://www.rahalgdid.com/  **RahalGdid.com**- A website about the history, feast and landmarks in Paola
*http://www.rahalgdid.com/  **RahalGdid.com** - Website dwar l-istorja, l-festa u l-postijiet importanti f'Rahal Gdid


Κατηγορία:Πόλεις της Μάλτας
Σλιέμα

Η **Σλιέμα** είναι μια πόλη στη βορειοανατολική ακτή της Μάλτας. Είναι ένα κέντρο καταστημάτων, εστιατορίων και καφέ. Επίσης είναι μια σημαντική εμπορική και κατοικημένη περιοχή που φιλοξενεί και πολλά ξενοδοχεία. Το Μάρτιο του 2014 η πόλη είχε πληθυσμό 17000 κατοίκους.

## Αθλητισμός
Η πόλη είναι έδρα της ποδοσφαιρικής ομάδας Σλιέμα Γουόντερερς ΦΚ, μιας από τις πιο πετυχημένες ομάδες της χώρας.

## Παραπομπές


## Εξωτερικοί σύνδεσμοι
* Τοπικό συμβούλιο Σλιέμα


Κατηγορία:Πόλεις της Μάλτας
Βιετναμέζικη Βικιπαίδεια

Η **Βιετναμέζικη Βικιπαίδεια** (βιετναμέζικα: *Wikipedia tiếng Việt*) είναι Βιετναμέζικη έκδοση της Βικιπαίδειας, μια ελεύθερη εγκυκλοπαίδεια που αναπτύσσεται από το ίδρυμα Wikimedia. Όπως κάθε άλλη Βικιπαίδεια έχει λογισμικό Mediawiki. Ο κύριος ανταγωνιστής της είναι το Εγκυκλοπαιδικό Λεξικό του Βιετνάμ (βιετναμέζικα:*Từ điển Bách khoa toàn thư Việt Nam*) ένα εγκυκλοπαιδικό λεξικό που είναι διαθέσιμο και στο διαδίκτυο.

Τον Ιούνιο 2015, η Βιετναμέζικη Βικιπαίδεια είχε 1,134,000 λήμματα. Είναι η μεγαλύτερη βικιπαίδεια σε μια μη-ευρωπαϊκή γλώσσα, και η μεγαλύτερη σε μια γλώσσα που είναι επίσημη σε μόνο μια χώρα. Όμως, στην πραγματικότητα μόνο 375.000 λήμματα έχουν δημιουργηθεί με μη αυτόματο τρόπο, καθώς το 67% των συνολικών λημμάτων είναι δημιουργημένα από bots, κάνοντάς την 3η κατά αριθμό λημμάτων σε μη-ευρωπαϊκή γλώσσα, μετά την Ιαπωνική και την Κινεζική Βικιπαίδεια.

## Λογότυπα

Wikipedia-logo-vi-500000.png|Το λογότυπο της Βιετναμέζικης Βικιπαίδειας για τα 500,000 λήμματα (28 Σεπτεμβρίου 2012)
Wikipedia-logo-vi-1000000-2.svg|Το λογότυπο της Βιετναμέζικης Βικιπαίδειας για τα 1,000,000 λήμματα (15 Ιουνίου 2014)


## Ιστορία
Η Βιετναμέζικη Βικιπαίδεια ιδρύθηκε το Νοέμβριο του 2002, και στην κύρια σελίδα είχε ένα λήμμα σχετικά με την Βιετναμέζικη Κοινωνία Διαδικτύου. Το έργο δεν είχε μεγάλη προσοχή και δεν είχε σημαντικές συνεισφορές όταν επανεκιννήθηκε τον Οκτώβριο του 2003 όταν η νεώτερη έκδοση με λογισμικό MediaWiki που επέτρεπε τη χρήση Unicode εγκατάσταθηκε αργότερα.

Τον Αύγουστο του 2008, η Βιετναμέζικη Βικιπαίδεια είχε πάνω από 50,000 λήμματα, και 432 κατά προσέγγιση λήμματα είχαν δημιουργηθεί από bots. Στις 12 Σεπτεμβρίου 2009 το έργο ξεπέρασε τα 100.000 λήμματα, με αυτή την φορά τα 5.000 λήμματα να έχουν δημιουργηθεί από bots. Τα μικρού μεγέθους λήμματα επισημάνθηκαν ως επεκτάσεις και ήταν τα περισσότερα λήμματα φτιαγμένα από bots.

Η Βιετναμέζικη Βικιπαίδεια έφτασε τα 500,000 λήμματα στις 28 Σεπτεμβρίου 2012 και τα 1,000,000 λήμματα στις 15 Ιουνίου 2014.

## Δείτε επίσης
* Βιετναμέζικες εγκυκλοπαίδειες

## Παραπομπές


Κατηγορία:Βικιπαίδειες ανά γλώσσα
Δαλέζιος

Το ελληνικό επώνυμο **Δαλέζιος** μπορεί να αναφέρεται σε κάποιο από τα εξής πρόσωπα:

* Ανδρέας Δαλέζιος (1883-1958), λόγιος συγγραφέας και μεταφραστής
* Ευγένιος Δαλέζιος (γενν. 1888), βυζαντινολόγος και ιστορικός ερευνητής
* Ιωάννης Δαλέζιος (1856-1898), Ρωμαιοκαθολικός ιερέας και εθνομάρτυρας
Βασιλιάς Γουέν των Τσόου

Ο **Βασιλιάς Γουέν των Τσόου {ή αλλιώς γνωστός ως Μιχαήλ αγγελο}**(; 1152 – 1056 π.Χ.) ήταν βασιλέας των Τσόου στα τέλη της Δυναστείας Σάνγκ στην αρχαία Κίνα. Ο γιος του Γου κατέκτησε τους Σάνγκ στην μάχη του Μούγιε, με αποτέλεσμα ο Γουέν να τιμηθεί ως ο ιδρυτής των Τσόου. Σε ένα κινεζικό βιβλίο, αρκετοί ύμνοι τιμούν τον Βασιλέα Γουέν. Αρκετοί υποστηρίζουν ως τον πρώτο επικό ήρωα στην Κινεζική ιστορία. 

## Bιογραφία
Γεννήθηκε ως Τζι Τσάνγκ (), ο Γουέν ήταν γιος της Τάι Ρεν και του Τζι Τζιλί, βασιλιά ενός μικρού κράτους που βρισκόταν στην σημερινή επαρχία Σαανξί. Ο πατέρας του γνώριζε τον βασιλέα των Σάνγκ Γουέν Ντινγκ στα τέλη του δωδέκατου αιώνα π.Χ.

Παντρεύτηκε την Τάι Σι και είχε δέκα γιους.

Σε μια στιγμή, ο Βασιλέας Τσόου των Σανγκ, επειδή φοβόταν την δύναμη του Γουέν που ανέβαινε, τον φυλάκισε στο Γιουλί (το σημερινό Τανγκίν στο Χενάν).Όμως πολλοί επίσημοι τίμησαν τον Γουέν για την καλή του διακυβέρνηση και έδωσαν στον βασιλιά Τσόου πολλά δώρα, περιλαμβάνοντας πλούτο, άλογα και γυναίκες με αποτέλεσμα ο βασιλέας Τσόου να τον αποφυλακίσει. Ο Γουέν σχεδίασε την εκθρόνιση του βασιλέα Τσόου αλλά δεν το πρόλαβε να το κάνει λόγω του θανάτου του σε ηλικία πολύ μεγάλη για τα δεδομένα της εποχής, σε ηλικία 96 ετών. Ο δεύτερος γιος του και μετέπειτα βασιλέας Γου πραγματοποίησε τις ευχές του, όταν νίκησε τους Σάνγκ στο Μούγιε δημιουργώντας την αυτοκρατορική Δυναστεία Τσόου.

## Μετά τον θάνατό του

### Μεταθανάτιες τιμές
Το 196 π.Χ., ο αυτοκράτορας της Κίνας Χαν Γκαοζού έδωσε στον βασιλέα Γουέν των τίτλο Μεγαλύτερος όλων των βασιλιάδων.''

## Δείτε επίσης
*Βασιλέας Γου των Τσόου
*Μάχη του Μούγιε

## Παραπομπές


## Εξωτερικοί σύνδεσμοι
* 

Γουεν
Βασιλέας Τσόου των Σανγκ

Ο **Βασιλιάς Τσόου των Σανγκ** (Κινεζικά: 紂王; Πινγίν: *<span lang="zh-Latn-pinyin">Zhòu Wáng</span>* , έζησε 1105 - 1046 π.Χ.) ήταν το μεταθανάτιο όνομα που δόθηκε στο Ντι Ξιν (Κινεζική γλώσσα: 帝辛; Πινγίν: *<span lang="zh-Latn-pinyin">Dì Xīn</span>*), τον τελευταίο βασιλιά της Κίνας των Σανγκ.Ονομάζεται επίσης ως Τσόου Σιν (紂辛; Zhòu Xīn). Επίσης αναφέρεται με την προσθήκη του ονόματος  (商 Shāng) σε όλα τα ονόματά του. Στα κινέζικα, τσόου σημαίνει ένα είδος αλόγου,.

## Πρώιμη βασιλεία
Στα αρχεία του Μεγάλου Ιστορικού, ο Σίμα Τσεν έγραψε ότι ο Ντι Ξιν στα πρώτα χρόνια της βασιλείας του, είχε ικανότητες μεγαλύτερες από τους προηγούμενους βασιλιάδες της Κίνας. Ήταν ο νεότερος αδερφός των Γουέι Τσι και του Γουέι Τσόνγκ και πατέρας του Γου Γκένγκ. Ο Ντι Γι, ο πατέρας του είχε αδερφούς τους Τζι Τσι και τον Μπι Γκαν. Ο Ντι Ξιν πρόσθεσε στην επικράτεια των Σάνγκ διάφορες φυλές, συμπεριλαμβάνοντας την φυλή Ντονγκγί.

## Τελευταία χρόνια
Στα τελευταία χρόνια της βασιλείας του, ο Ντι Ξιν άρχισε να πίνει υπερβολικά,να κάνει σεξ με διάφορες γυναίκες, αγνοώντας κάθε νόμο των Σάνγκ. Σύμφωνα με τον Σίμα Τσεν, φιλοξενούσε διάφορες εκδηλώσεις στις οποίες έκανε σεξ με πολλές γυναίκες. Μια από της συζύγους του ήταν η Νταζί.

## Θάνατος
Το 1046 π.Χ., όταν ο στρατός των Τσόου με αρχηγό τον διάσημο Τζιάνγκ Τσίγια, νίκησε την δυναστεία Σάνγκ στην μάχη του Μούγιε ο Ντι Ξιν πήρε όλους τους θησαυρούς του γύρω του, έκαψε το παλάτι του και αυτοκτόνησε.

## Παραπομπές


Κατηγορία:Κινέζοι βασιλιάδες
Gnumeric

To **Gnumeric** είναι το λογιστικό φύλλο (spreadsheet) του πακέτου λογισμικού του GNOME. Είναι ελεύθερο λογισμό και διανέμεται βάσει των όρων της GNU GPL. Δημιουργός του προγράμματος είναι ο Miguel de Icaza, Ενώ η συντήρηση και ανάπτυξη του συνεχίζονται σήμερα από άλλους προγραμματιστές. 

## Χαρακτηριστικά
Το Gnumeric υποστηρίζει διάφορους τύπους αρχείων (αγγλικα: *format*), αρχείων Micorsoft Excel (xlsx) και ODF. Επίσης υποστηρίζει τους τύπους CSV, Microsoft Works spreadsheets (*.wks), HTML, LaTeX, Lotus 1-2-3, OpenDocument και Quattro Pro, ενώ το ίδιο το Gnumeric λειτουργεί με το δικό του format (αρχεία XML συμπιεσμένα με gzip και κατάληξη .gnm ή .gnumeric).

Το πρόγραμμα εξάγει ακριβή αποτελέσματα και αξιοποιείται στην στατιστική ανάλυση και άλλες επιστημονικές εργασίες.

## Δείτε επίσης
* EditGrid – online λογιστικό φύλλο το οποίο χρησιμοποιεί το  Gnumeric ως back-end

## Παραπομπές


## Εξωτερικοί σύνδεσμοι

*
*GNOMEDesktop.org: Gnumeric news aggregator
*''Gnumeric'' XML File Format 

Κατηγορία:Ελεύθερο λογισμικό
Κατηγορία:Λογιστικά φύλλα
Κατηγορία:Λογισμικό που χρησιμοποιεί GTK+
Ντίλι Πλάζα

Η **Ντίλι Πλάζα**, ή **Ντίλεϋ Πλάζα**, (αγγλικά: Dealey Plaza), είναι η ιστορική πλατεία - πάρκο στο Ντάλας του Τέξας, στις ΗΠΑ στην οποία στις 22 Νοεμβρίου του 1963 δολοφονήθηκε ο πρόεδρος Τζων Φ. Κέννεντυ κατά την επίσημη επίσκεψή του στην πόλη. Εκ του γεγονότος αυτού που συγκλόνισε τον κόσμο, τριάντα χρόνια αργότερα, το 1993, χαρακτηρίστηκε "Εθνικό ιστορικό σημείο - τόπος" της πολιτείας του Τέξας

Η εν λόγω πλατεία - πάρκο βρίσκεται στο δυτικό άκρο του κέντρου του Ντάλας, ή άλλως "Ντάουν Τάουν", έχοντας σχήμα τετράγωνου ρόμβου κατά διεύθυνση Βορρά - Νότου όπου η άνω δεξιά πλευρά ορίζεται από την λεωφόρο Χιούστον. Τη Ντίλι Πλάζα διασχίζουν τρεις κεντρικοί δρόμοι, η Ελμ στρητ, (ΒΔ), η Μαίιν στρητ (στο μέσον) και η οδός Εμπορίου (ΝΑ) όπου και οι τρεις συγκλίνουν σε ανισόπεδη "τριπλή υπόγεια διάβαση", όπως και χαρακτηριστικά ονομάζεται, κάτω από σιδηροδρομική γέφυρα η οποία και ορίζει την ΝΔ πλευρά της πλατείας.

Η διαμόρφωση της πλατείας Ντίλι ολοκληρώθηκε περί το 1940 κατόπιν δωρεάς του όλου χώρου από ευεργέτη επιχειρηματία. Οι ενδιάμεσοι χώροι μεταξύ των οδών που διατρέχουν την πλατεία διαμορφώθηκαν σε πάρκα στολισμένα αντιδιαμετρικά με πέργολες και ημικυκλικά περιστύλια. Το ΒΔ πάρκο ονομάζεται επίσης και πράσινος λόφος, (απ΄ όπου από κάποιες μαρτυρίες είχαν ριφθεί πυροβολισμοί κατά του Κέννεντυ). Στα δύο άνω άκρα της πλατείας δεσπόζουν δύο σημαντικά κτίρια, η Αποθήκη σχολικών βιβλίων του Ντάλας, απ΄ όπου και ρίχτηκαν οι κατά του Κέννεντυ πυροβολισμοί και το ομοσπονδιακό Ταχυδρομείο του Ντάλας, κατασκευής 1930. Αντίθετα τα δύο ΝΔ άκρα εκατέρωθεν της σύγκλισης των οδών αποτελούν ανοικτούς χώρους στάθμευσης οχημάτων. Η δε ονομασία της πλατείας δόθηκε προς τιμή του παλαιού εκδότη της τοπικής εφημερίδας "Ντάλας Μόρνινγκ Νιούς", Τζωρτζ Μπάνερμαν Ντίλι (1859 - 1946) για τον αγώνα που΄είχε δώσει για την αναμόρφωση του χώρου.

Η σύγχρονη εικόνα της Ντίλι Πλάζα δεν έχει αλλάξει από την εποχή της δολοφονίας του Κέννεντυ, παραμένοντας διατηρητέα. Στο χώρο της έχει τοποθετηθεί μνημειακή πλάκα σε κενοτάφιο που θυμίζει στους χιλιάδες επισκέπτες της, ετησίως, την "τραγωδία του Ντάλας" του 1963.

## Πηγές
* Mondadori - Φυτράκης "Φοβερά Ντοκουμέντα - Η Τραγωδία του Ντάλλας" Αθήναι 1973

## Εξωτερικοί σύνδεσμοι

*Ντίλι Πλάζα ζωντανά με κάμερα
*MU.edu: Dallas to Dealey: The History of Dallas and Dealey Plaza. (Η Ιστορία του Ντάλας και της Ντίλι Πλάζα, στην αγγλική).

Κατηγορία:Ντάλας (Τέξας)
Blue plaque

Η **Blue plaque** είναι μία μόνιμη επιγραφή που τοποθετείται σε δημόσια μέρη, του Ηνωμένου Βασιλείου και συνδέει μία τοποθεσία με έναν διάσημο άνθρωπο ή ένα γεγονός.

Οι πρώτες τιμητικές πλακές τοποθετήθηκαν στο Λονδίνο, τον 19ο αιώνα, σε σπίτια ή σε χώρους εργασίας διάσημων ανθρώπων. Η τοποθέτηση τιμητικών πλακών, συνεχίζει και υφίσταται έως και σήμερα. 

## Παραπομπές


## Περαιτέρω ανάγνωση
* 
* 
* 
* 
* 

## Εξωτερικοί σύνδεσμοι

* Open Plaques open register of historical markers

Κατηγορία:Πολιτισμός του Ηνωμένου Βασιλείου
Κατηγορία:Μνημεία
Μεξικανικές βουλευτικές εκλογές 2015

**Νομοθετικές εκλογές** διεξήχθησαν στο Μεξικό στις 7 Ιουνίου 2015.

## Πλαίσιο
Οι εκλογές παραδοσιακά διεξάγονταν την πρώτη Κυριακή του Ιουλίου, ωστόσο το 2015 ορίστηκαν για την πρώτη Κυριακή του Ιουνίου.

## Εκλογικό σύστημα
Τα 500 μέλη της Βουλής των Αντιπροσώπων εξελέγησαν με 2 τρόπους: οι 300 εξελέγησαν σε μονοεδρικές εκλογικές περιφέρειες και οι 200 με απλή αναλογική, σε μια μονοεδρική περιφέρεια σε πανεθνικό επίπεδο. Οι μεταρρυθμίσεις στο σύνταγμα που έγιναν το 2014 είχαν ως αποτέλεσμα να συσταθεί ένα Εθνικό Εκλογικό Ινστιτούτο, στη θέση του Ομοσπονδιακού Εκλογικού Ινστιτούτου.

## Αποτελέσματα

 Από τις 160 έδρες που κέρδισε η συμμαχία  PRI–PVEM , οι 131 πήγαν στο PRI και οι 29 στο PVEM

 Επί συνόλου 29 εδρών που κερδήθηκαν από τη συμμαχία PRD–PT, οι 23 κατελήφθησαν από το PRD και οι 6 από το PT

## Παραπομπές


## Εξωτερικοί σύνδεσμοι
* Εθνικό Εκλογικό Ινστιτούτο 

2015
Κατηγορία:Εκλογές του 2015
ECU

* Ecuador, Εκουαδόρ ή Ισημερινός (χώρα)
* Écu (νόμισμα) της Γαλλίας
EST

Η συντομογραφία λατινικών χαρακτήρων **EST** μπορεί να αναφέρεται:

*Στην Ανατολική Ζώνη Ώρας (*Eastern Standard Time*).
*Στην Εσθονία χώρα της Ευρώπης.
**Στην Εσθονική γλώσσα ως *est*.
*Στο European Solar Telescope, σχέδιο για ευρωπαϊκό τηλεσκόπιο.
*Στο E.S.T., σουηδικό τζαζ πιάνο-τρίο.
LBR

Ο όρος **LBR** μπορεί να αναφέρεται:

*Στη Λιβερία, χώρα της δυτικής ακτής της Αφρικής.
*Στον τύπο αρχείου LBR.
UZB

Η συντομογραφία λατινικών χαρακτήρων **UZB** ή **uzb** μπορεί να αναφέρεται σε:

* Ουζμπεκιστάν, διπλά μεσόγειο κράτος στην Κεντρική Ασία
* Κωδικός ICAO για την Uzbekistan Airways, εθνικός αερομεταφορέας του Ουζμπεκιστάν
* Ουζμπεκική γλώσσα, Τουρκική γλώσσα και επίσημη γλώσσα του Ουζμπεκιστάν
Τινογάστα

Η **Τινογάστα** (ισπανικά: *Tinogasta*, ισπανική  προφορά ΔΦΑ: [tinoˈɣasta]) είναι πόλη στα δυτικά της επαρχίας Καταμάρκα, Αργεντινή, στη δεξιά ακτή του ποταμού Αμπαουκάν, περίπου 280 χλμ από την επαρχιακή πρωτεύουσα Σαν Φερνάντο δελ Βάγιε δε Καταμάρκα. Είχε περίπου 14.500 κατοίκους στην απογραφή του 2001. Είναι η πρωτεύουσα του ομώνυμου διαμερίσματος. Το όνομα της πόλης προέρχεται από τις λέξεις της γλώσσας Κακάνα, tino «συνάντηση» και γκάστα «πόλη».

Η Τινογάστα είναι ένας τουριστικός τόπος. Έχει πρόσβαση στα βουνά για τον τουρισμό περιπέτειας, ιαματικές πηγές και τα αρχαιολογικά μουσεία. Η βάση της τοπικής οικονομίας είναι γεωργία, που στηρίζεται στην αμπελουργία.

## Πηγές


## Εξωτερικοί σύνδεσμοι
* Δημοτικές πληροφορίες: στατιστικά στοιχεία 
* Welcome Argentina: Tinogasta
* Argentinaturismo: Tinogasta

Κατηγορία:Πόλεις της Αργεντινής
Δημήτριος Ε. Καλιτσουνάκης

Ο **Δημήτριος Ε. Καλιτσουνάκης** (24 Οκτωβρίου 1888 - 20 Ιανουαρίου 1982) ήταν Έλληνας νομικός, καθηγητής της ΑΣΟΕΕ και του Πανεπιστημίου των Αθηνών.

## Βιογραφία
Γεννήθηκε στα Χανιά το 1888, γιος του Εμμανουήλ Καλιτσουνάκη.  Αποφοίτησε από το Γυμνάσιο Χανίων στις αρχές του 20ού αιώνα. Ακολούθησε νομικές σπουδές και εργάστηκε ως δικηγόρος στην Αθήνα.

Αναγορεύτηκε διδάκτορας του Πανεπιστημίου των Αθηνών με βαθμό Άριστα. Υπηρέτησε τη θητεία του στο μέτωπο, πολεμώντας στους Βαλκανικούς Πολέμους. Έπειτα από τη λήξη του Πρώτου Παγκοσμίου Πολέμου σπούδασε Πολιτικές και Οικονομικές Επιστήμες στο Πανεπιστήμιο του Βερολίνου.

Διορίστηκε υφηγητής της Πολιτικής Οικονομίας στο Πανεπιστήμιο των Αθηνών (1920) και το 1923 εξελέγη τακτικός καθηγητής στην ΑΣΟΕΕ.

Το 1923 διορίστηκε γενικός γραμματέας στο Υπουργείο Εθνικής Οικονομίας. Στη βραχύβια κυβέρνηση του Παπαναστασίου ήταν υφυπουργός Γενικός Διοικητής Κρήτης, από τις 26 Μαΐου 1932 ως τις 5 Ιουνίου 1932.

Ως καθηγητής δίδαξε εκτός από την ΑΣΟΕΕ και στην Πάντειο.

Κατά την περίοδο της Κατοχής ανέπτυξε αντιστασιακή δράση. Στη διάρκεια της δίκης του Μπελογιάννη και των συντρόφων του, ο Καλιτσουνάκης ήταν ο μόνος επιστήμονας που υπερασπίστηκε τον οικονομολόγο Μπάτση.

Από το 1948 και ως το 1954 υπήρξε πρόεδρος της Ελληνικής Εταιρείας Στατιστικής και από το 1957 ως το 1960 ήταν πρόεδρος της Ελληνικής Εταιρείας Οικονομικών Επιστημών. Από το 1958 ως το 1959 υπήρξε πρύτανης του Οικονομικού Πανεπιστημίου Αθηνών, περίοδος κατά την οποία (1954-59) υπηρέτησε και ως πρόεδρος του ΕΛΚΕΠΑ. Από το 1959 ως το 1961 ήταν πρόεδρος της Ελληνικής Ένωσης των Δικαιωμάτων του Ανθρώπου.

Ο Καλιτσουνάκης τιμήθηκε με τον τίτλο του Ταξιάρχη του Σωτήρος. Το 1961 εκδόθηκε τιμητικός τόμος (με αφορμή τα 70χρονα του Καλιτσουνάκη) που δόθηκε στον ίδιο προς τιμή του μεγάλου επιστήμονα, στη διάρκεια τελετής από την Αρχαιολογική Εταιρεία. Ήταν παντρεμένος με την Καίτη Βεριβάκη και είχαν 2 γιους και 1 κόρη.

Απεβίωσε στην Αθήνα σε ηλικία 94 ετών, στις 20 Ιανουαρίου 1982 και κηδεύτηκε την επομένη από το Πρώτο Νεκροταφείο Αθηνών.

## Επιλεγμένα έργα
*"Αρχείο Οικονομικών και Κοινωνικών Επιστημών" (δημοσιεύτηκε από το 1921 ως το 1970) (περ. από 50 τόμοι)
*"Πολιτική Επιστήμη" (1925)
*"Θεωρία του Χρήματος και Πολιτική της Νομισματικής Εξυγιάνσεως" (1926)
*"Δημόσια Οικονομία" (1929)
*"Ιστορία της Πολιτικής Οικονομίας" (1929)
*"Μαθήματα Οικονομικής Στατιστικής" (1929)
*"Περί Τιμαρίθμου, Στατιστικής, Οικονομικών Συγκυριών, Εθνικού Πλούτου και Εισοδήματος" (1930)
*"Οικονομική πρόγνωσις" (1930)
*"Ο Καπνός" (1931)
*"Κοινωνικές Ασφαλίσεις" (1935)
*"Ρικάρντο, ο ιδρυτής της θεωρητικής οικονομικής" (1938)
*"Ιστορία του Οικονομικού Βίου" (1942)
*"Εφηρμοσμένη Πολιτική Οικονομία" (1943)
*"Εξαγωγή στην Οικονομική Επιστήμη" (1947)
*"Γενικές Αρχές Οικονομικής Πολιτικής" (1955)
*"Η Ελλάς και η ολοκλήρωση της Ευρώπης" (1960)

## Παραπομπές


## Εξωτερικοί σύνδεσμοι
*Δημήτριος Καλιτσουνάκης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υφυπουργοί Γενικοί Διοικητές Κρήτης
Κατηγορία:Ταξιάρχης του Τάγματος του Σωτήρος
HandyLinux

To **HandyLinux** είναι μια διανομή Linux που βασίζεται στο λειτουργικό σύστημα Debian η οποία είναι σχεδιασμένη με έμφαση στους λιγότερο έμπειρους χρήστες. Επίσης έχει μικρές απαιτήσεις σε υπολογιστικούς πόρους, γεγονός που επιτρέπει την εγκατάσταση και χρήση του σε παλαιότερους υπολογιστές.

## Στόχοι
Κύριος στόχος του εγχειρήματος είναι να υλοποιηθεί μια διανομή με βάση το Debian, η οποία απευθύνεται κυρίως σε ανθρώπους μεγαλύτερης ηλικίας και νέους χρήστες δίχως εξοικείωση. Χρησιμοποιεί την γραφική διεπαφή χρήστη (GUI) handymenu.

## Χαρακτηριστικά
Το HandyLinux μπορεί να εγκατασταθεί σε υπολογιστές με επεξεργαστή Pentium 4 ή νεότερο και κύρια μνήμη (RAM) τουλάχιστον 512&nbsp;MB. Απαιτούνται 3,7&nbsp;GB  αποθηκευτικού χώρου στον σκληρό δίσκο. Η διανομή διατίθεται με Live CD (handylinuxlight) ή Live USB, γεγονός που επιτρέπει την δοκιμή χωρίς να επηρεαστεί ο υπολογιστής.

Επίσης είναι δυνατή η εγκατάσταση του σε netbook με κάρτα μνήμης τουλάχιστον 4&nbsp;GB, σε υπολογιστές που κατασκευάστηκαν πριν το 2005 (handylinux i486 non pae) και υπολογιστές μετά το 2005 (handylinux I686-PAE).

Το σύστημα έχει προεγκατεστημένα αρκετά προγράμματα, που καλύπτουν αρκετές συνήθεις ανάγκες. Δεν είναι απαραίτητη η σύνδεση του υπολογιστή με το Διαδίκτυο κατά τη διάρκεια της εγκατάστασης τους συστήματος. Στις εφαρμογές που περιλαμβάνονται συγκαταλέγεται ελεύθερο λογισμικό όπως ο διαχειριστής αρχείων Thunar, το πρόγραμμα αναπαραγωγής πολυμέσων VLC media player, η σουίτα εφαρμογών γραφείου LibreOffice και ο περιηγητής ιστού Iceweasel αλλά και προγράμματα κλειστού κώδικα όπως το Skype. Περιλαμβάνονται επίσης εφαρμογές για την βελτίωση της προσβασιμότητας (*accessibility*).

Το Handylinux χρησιμοποιεί το περιβάλλον εργασίας Xfce ενώ είναι εγκατεστημένο και το compiz. Ένα μενού με έξι καρτέλες (αγγλ. tabs) επιτρέπει την εύκολη πρόσβαση στα διαθέσιμα προγράμματα. Επίσης είναι δυνατή η χρήση του βασικού περιβάλλοντος Xfce χωρίς το "HandyMenu".

## Ιστορικό εκδόσεων

Το Handylinux παρακολουθεί τις εκδόσεις της stable εκδοχής του Debian.

Μια παραλλαγή του στα φινλανδικά παρουσιάστηκε στις 29 Μαΐου 2014.

## Παραπομπές


## Εξωτερικοί σύνδεσμοι

* 
* HandyLinux Documentation  / 
* HandyLinux στο DistroWatch 

Κατηγορία:Διανομές Linux
Ιωάννης Φικιώρης

Ο **Ιωάννης Φικιώρης** του Βασιλείου (1917 - 29 Δεκεμβρίου 2014) ήταν Έλληνας δικηγόρος και πολιτικός. Μετά τη Μεταπολίτευση υπηρέτησε ως βουλευτής και ως υπουργός με τη Νέα Δημοκρατία.  

## Βιογραφικά στοιχεία
### Προσωπική ζωή και σπουδές
Γεννήθηκε στη Σπάρτη και καταγόταν από παλαιά οικογένεια αγωνιστών και πολιτικών που ανάγει στο 1821 και έπειτα. Σπούδασε Νομικά και Πολιτικές - Οικονομικές Επιστήμες στο Πανεπιστήμιο των Αθηνών. Στα νεανικά του χρόνια ασχολήθηκε με τον αθλητισμό με τον Εθνικό Γυμναστικό Σύλλογο, με διακρίσεις στους δρόμους ταχύτητας. Παντρεύτηκε σε πρώτο γάμο την Αργυρώ Ρέλια με την οποία απέκτησε την μοναχοκόρη του Αλίκη. Σε δεύτερο γάμο παντρεύτηκε την Ρένα Μαυρίκη. Εργάστηκε ως δικηγόρος από την ηλικία των 25 ετών μέχρι το θάνατό του, επί 70 χρόνια.

### Πολιτική σταδιοδρομία
Εξελέγη βουλευτής στις εκλογές του 1974 με τη Νέα Δημοκρατία στην εκλογική περιφέρεια του Δήμου Αθηνών και το 1977 στην εκλογική περιφέρεια Α΄ Αθηνών. Το 1975 υπήρξε μέλος της Επιτροπής για την Αναθεώρηση του Συντάγματος, μαζί με άλλους 36 πολιτικούς. Από τις 10 Σεπτεμβρίου 1976 ως τις 21 Σεπτεμβρίου 1977 χρημάτισε υφυπουργός Οικονομικών στην κυβέρνηση Καραμανλή. Στην κυβέρνηση του Γεωργίου Ράλλη υπηρέτησε ως υπουργός Εμπορικής Ναυτιλίας από τις 10 Μαΐου 1980 ως τις 21 Οκτωβρίου 1981. Το 2008 τιμήθηκε με τον Ταξιάρχη του Τάγματος του Φοίνικος από τον Πρόεδρο της Δημοκρατίας.

### Θάνατος
Ο Ιωάννης Φικιώρης είχε αποκληθεί "αριστοκράτης πολιτικός". Τα τελευταία χρόνια της ζωής του υπήρξε πρόεδρος και επί 60 χρόνια νομικός σύμβουλος της "ΒΙΟΧΑΛΚΟ .Ε.".

Πέθανε στην Αθήνα στα τέλη του 2014 σε ηλικία 97 ετών και κηδεύτηκε στις 2 Ιανουαρίου 2015 από το Πρώτο Νεκροταφείο.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Αθηνών
Κατηγορία:Έλληνες υφυπουργοί Οικονομικών
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες δικηγόροι του 20ού αιώνα
Απόστολος Μαγγανάρης

Ο **Απόστολος Μαγγανάρης** (Σμύρνη, 1904 - Αθήνα, 29 Αυγούστου 1990) ήταν Έλληνας δημοσιογράφος και λογοτέχνης. Θεωρείται από πολλούς ως ο "αρχιτέκτονας του περιοδικού Τύπου στην Ελλάδα". Είναι γνωστός από την έκδοση του δημοφιλούς περιοδικού "Η Μάσκα".

## Βιογραφία
Καταγόταν από τη Νάξο από εύπορη οικογένεια. Φοίτησε αρχικά στην Ευαγγελική Σχολή Σμύρνης και έπειτα σπούδασε Νομικά στο Πανεπιστήμιο των Αθηνών και Πολιτικές Επιστήμες σε πανεπιστήμιο στη Γερμανία. Σε πρώτο γάμο παντρεύτηκε την Ιταλικής καταγωγής Αννα Παλόνε με την οποία απέκτησε το 1935 μια κόρη την Αικατερίνη Μαγγανάρη, η οποία και στη συνέχεια ασχολήθηκε κι εκείνη με την δημοσιογραία. Ξεκίνησε τη σταδιοδρομία του γράφοντας επιθεωρήσεις και έργα για το θέατρο. Σε ηλικία 24 ετών έγινε αρχισυντάκτης στο περιοδικό "Εβδομάς", ξεκινώντας ουσιαστικά τη δημοσιογραφική του σταδιοδρομία, που κράτησε σχεδόν 50 χρόνια. Από το 1952 και για 18 χρόνια εργάστηκε στην εφημερίδα "Τα Νέα" και σε εκείνον αποδίδεται η μετονομασία της στήλης των "Σταυρωτών Λέξεων" σε "σταυρόλεξο". Σε δεύτερο γάμο (1982) παντρεύτηκε την Ελληνικής καταγωγής Καίτη Κοντώση του Παναγιώτη η οποία ασχολείται απο μικρή με τη λογοτεχνία δημοσιεύοντας συνεργασίες σε περιοδικά.
Εκδόθηκαν: "Ας περιμένουμε την ανοιξη" ποιητική συλλογή 1974, τη ποιητική ανθολογία "Θρήνοι και παινέματα για τις χαμένες πατρίδες" 1989 και τα ποιήματα "Απορίες" 1996.

Πήρε μέρος στην Εθνική Αντίσταση, ήταν από τα ιδρυτικά μέλη του ΕΑΜ και το 1931 έλαβε μέρος στην πρώτη απεργία δημοσιογράφων στο περιοδικό "Εβδομάς".

Εξέδωσε και άλλα περιοδικά, πέρα από τη δημοφιλή "Μάσκα", όπως "Φαντάζιο", "Θησαυρός", "Μπουκέτο". Έγινε αρχισυντάκτης του νέου τότε περιοδικού "Ταχυδρόμος". Μεταξύ άλλων διετέλεσε αντιπρόεδρος της ΕΣΗΕΑ και ιδρυτής (1935) και πρώτος πρόεδρος της Ένωσης Συντακτών Περιοδικού Τύπου. 

Αποχώρησε από τη δημοσιογραφία το 1972 αλλά συνέχισε να ασχολείται με τη λογοτεχνία. Η τελευταία του ποιητική συλλογή έχει τον τίτλο "Θρήνοι και παινέματα για τις χαμένες πατρίδες".

Απεβίωσε σε ηλικία 86 ετών το 1990.

## Έργα
### Πεζά
*"Η τελευταία των ρωμαντικών". Αθήνα, Ωρίων, 1943.
### Ποιήματα
*"Το ταξίδι· Σε λυρικούς στίχους". Αθήνα, 1924.
*"Στον πρώτο σταθμό· Νέα ποιήματα (1925-1929)". Αθήνα, Μαυρίδης, 1929.
*"Ο άλλος δρόμος"  Αθήνα, Ωρίων, 1943.
*"Διαδρομή". Αθήνα, 1972.
*"Ο κύκλος του ταξιδιού" Αθήνα, 1973.
*"Εν έτει δύο χιλιάδες και…" Αθήνα, 1974.
*"Δωδεκασπόνδυλα" Αθήνα, 1975. 
*"Γουοντερμάτζικα· 38 νέα ποιήματα". Αθήνα, 1976 
*"Οι θυρεοί" Αθήνα, 1978
*"Ύφη και στυλ· A la maniere de… 120 ποιητών". Αθήνα, 1979.
* "Ύφη και στυλ· Βιβλίο β’ ·A la maniere de… 89 ποιητών". Αθήνα, 1980.
* "Η άλλη γραφή". Αθήνα, 1980.
* "Libido", Αθήνα, 1982.
*"Απόστολος Μαγγανάρης και Καίτη, Ανθολογία· Θρήνοι και παινέματα για τις χαμένες πατρίδες". Αθήνα, Νέα Σύνορα, 1988.

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες δημοσιογράφοι του 20ού αιώνα
Μεταφορές στη Θεσσαλονίκη

[thumb|Λεωφορείο του [ΟΑΣΘ ]]

Οι μεταφορές στη Θεσσαλονίκη περιλαμβάνουν πολλών ειδών μέσα μεταφοράς: εθνικές οδούς και αυτοκινητοδρόμους, σιδηροδρομικές μεταφορές, ναυτιλιακές μεταφορές, αεροδρόμιο καθώς και μαζικές συγκοινωνίες (μετρό και λεωφορεία).

## Αερομεταφορές

Το κύριο αεροδρόμιο που εξυπηρετεί τη Θεσσαλονίκη, αλλά και ολόκληρη την Κεντρική Μακεδονία, είναι ο Διεθνής Αερολιμένας Θεσσαλονίκης «Μακεδονία» στη Θέρμη, που βρίσκεται νοτιοανατολικά της πόλης. Η πρόσβαση γίνεται οδικώς. Στο αεροδρόμιο, έχουν τη βάση τους η Aegean Airlines, η Astra Airlines, η Ellinair και η Ryanair.

## Αστικές μεταφορές
### Σιδηρόδρομοι
#### Υπεραστικές σιδηροδρομικές μεταφορές

Ο κύριος σιδηροδρομικός σταθμός της Θεσσαλονίκης είναι ο Νέος Σιδηροδρομικός Σταθμός Θεσσαλονίκης. Εγκαινιάστηκε το 1961 και παρέχει δρομολόγια τόσο σε υπεραστικό επίπεδο (π.χ. προς Αθήνα ή Αλεξανδρούπολη) όσο σε περιφερειακό επίπεδο (π.χ. προς Φλώρινα ή Ειδομένη) αλλά και όσο και σε προαστιακό επίπεδο, όπως αναφέρεται και παρακάτω. Είχε δρομολόγια και για το εξωτερικό (όπως προς Κωνσταντινούπολη) αλλά διακόπηκαν.

#### Μετρό

Το μετρό Θεσσαλονίκης είναι ένα υπόγειο αστικό σιδηροδρομικό σύστημα μεταφοράς στη Θεσσαλονίκη. Το δίκτυο του μετρό της Θεσσαλονίκης διαθέτει σταθμούς με κεντρική αποβάθρα και αποτελείται από δυο ανεξάρτητες σήραγγες μονής τροχιάς. Επίσης διαθέτει συστήματα αυτόματων θυρών στις αποβάθρες και συρμούς χωρίς οδηγό.

#### Προαστιακός

Ο **[[Προαστιακός Σιδηρόδρομος]] της Θεσσαλονίκης** αποτελεί μια υπηρεσία προαστιακού σιδηροδρόμου που εξυπηρετεί προαστιακά και περιφερειακά κέντρα μεταξύ της Θεσσαλονίκης και άλλων πόλεων της ευρύτερης περιοχής. Στις 9 Σεπτεμβρίου 2007 ξεκίνησαν τα δρομολόγια στη διαδρομή Θεσσαλονίκη-Λιτόχωρο και στις 7 Σεπτεμβρίου 2008 επεκτάθηκαν μέχρι τη Λάρισα, ενώ εκτελούνται και δρομολόγια προς Βέροια, Έδεσσα και Φλώρινα ενώ από το 2020 εγκαινιάστηκε και γραμμή με δρομολόγια προς Κιλκίς και Σέρρες.

### Λεωφορεία
**Αστικά**

Ο Οργανισμός Αστικών Συγκοινωνιών Θεσσαλονίκης (συντ. **ΟΑΣΘ**) είναι οργανισμός διαχείρισης και λειτουργίας των δημόσιων αστικών συγκοινωνιών της Θεσσαλονίκης. Ιδρύθηκε το 1957 και αποτελεί τον δεύτερο μεγαλύτερο οργανισμό αστικής δημόσιας συγκοινωνίας στην Ελλάδα μετά τον ΟΑΣΑ.

**ΚΤΕΛ**

Επιπλέον, κοντά στην Μενεμένη υπάρχει και ο σταθμός ΚΤΕΛ Μακεδονία. Εξυπηρετεί τοπικές γραμμές της πόλης, μόλις με αρκετά δρομολόγια.

## Ναυτιλιακές μεταφορές
Το λιμάνι της Θεσσαλονίκης προσεγγίζουν κρουαζιερόπλοια επτά μήνες το χρόνο, ενώ υπάρχει ακτοπλοϊκή σύνδεση με τα νησιά του ανατολικού Αιγαίου και των Σποράδων.

## Οδικές μεταφορές

### Αυτοκινητόδρομοι

### Εθνικές οδοί

## Παραπομπές
Παναγιώτης Σφακιανάκης

Ο **Παναγιώτης Σφακιανάκης**, γνωστός και ως **Μπότης Σφακιανάκης** (1895 - 23 Αυγούστου 1957) ήταν Έλληνας στρατιωτικός. Ήταν γόνος της ιστορικής οικογένειας των Σφακιανάκηδων.

## Βιογραφία
### Πρώτα χρόνια και στρατιωτική καριέρα
Γεννήθηκε το 1895 στο Ηράκλειο, με καταγωγή από το Βραχάσι. Σπούδασε στη Στρατιωτική Σχολή Ευελπίδων και έγινε Συνταγματάρχης. Υπήρξε συμπολεμιστής και φίλος του Σοφοκλή Βενιζέλου. Πήρε μέρος σε όλους τους πολέμους και τραυματίστηκε στον Πόλεμο της Μικράς Ασίας, εξαιτίας ιατρικού λάθους (από τα τραύματά του τού έμειναν συρίγγια με αποτέλεσμα να ταλαιπωρηθεί σε όλη του τη ζωή).  Αργότερα παραιτήθηκε από τις τάξεις του στρατού. 

### Πολιτική σταδιοδρομία
Επί διετία ήταν γενικός γραμματέας του Υπουργείου Προνοίας. Εξελέγη βουλευτής Λασιθίου στην Δ΄ Εθνοσυνέλευση (1923). Ήταν υποψήφιος και στις εκλογές του 1926 στο Λασίθι με την Ένωση Φιλελευθέρων, όπου έλαβε 1119 ψήφους, αλλά χωρίς να εκλεγεί.

Στις 18 Μαΐου 1936 διορίστηκε υφυπουργός Γενικός Διοικητής Κρήτης στην κυβέρνηση του Μεταξά. Θεμελίωσε και ολοκλήρωσε το έργο διάνοιξης της εθνικής οδού Σητείας - Ηρακλείου το 1939. Παρέμεινε στη θέση του και μετά το θάνατο του δικτάτορα Μεταξά, ως τις 21 Απριλίου 1941. Από τη θέση του συνετέλεσε στην τηλεφωνική σύνδεση των χωριών του Μιραμπέλλου, στην παροχή επιδοτήσεων στους λεπρούς της Σπιναλόγκας και στη διάνοιξη του δρόμου προς την Ελούντα. To 1938 εκδηλώθηκε τοπικό κίνημα στα Χανιά, τα οποία τέθηκαν σε κατάσταση πολιορκίας τον Ιούλιο της ίδιας χρονιάς και μέχρι τον Οκτώβριο. Ο Σφακιανάκης ζήτησε βοήθεια σε στρατό από την Αθήνα και μαζί με το στρατηγό Τσολάκογλου πέτυχαν την κατάσχεση 434 όπλων σε μικρό χρονικό διάστημα, τα περισσότερα από τα οποία προέρχονταν από τα Χανιά.

Στην τελευταία δεκαετία της ζωής του ήταν και πάλι υποψήφιος βουλευτής Λασιθίου, στις εκλογές του 1950 (ως ανεξάρτητος), του 1951 (με τον Ελληνικό Συναγερμό) και του 1956 (με την ΕΡΕ).

Πέθανε τον Αύγουστο του 1957 και κηδεύτηκε στο Ηράκλειο Κρήτης στις 24 Αυγούστου.

## Παραπομπές


Σφακιανακης, Παναγιωτης
Σφακιανακης, Παναγιωτης
Σφακιανακης, Παναγιωτης
Αλέξανδρος Τσιγγούνης

Ο **Αλέξανδρος Τσιγγούνης** (απαντάται και **Τσιγκούνης**, 1893 - 6 Μαρτίου 1984) ήταν Έλληνας στρατιωτικός και πολιτικός. Διετέλεσε αρχηγός του Γενικού Επιτελείου Στρατού από το 1952 ως το 1954.

## Βιογραφία
Γεννήθηκε στον Ποταμό Κυθήρων. Κατά τον Πόλεμο του 1940 και της Κατοχής ήταν διοικητής του 34ου Συντάγματος της Η΄ Μεραρχίας Πεζικού. Το 1944 έφυγε στη Μέση Ανατολή έπειτα από προσωπική διαφορά με τον ανώτερό του, υποστράτηγο Κατσιμήτρο, και παρέμεινε κρατούμενος σε προσφυγικό στρατόπεδο ως τον επόμενο χρόνο. Το 1948 ανέλαβε τη διοίκηση της ΙΧ Μεραρχίας στην Πελοπόννησο. Από το 1949 ως το 1952 υπήρξε αρχηγός του Β΄ Σώματος Στρατού και στις 21 Μαρτίου 1952 διοικητής της Α΄ Στρατιάς (ο πρώτος στην ιστορία της). Στις 4 Δεκεμβρίου 1952 διορίστηκε αρχηγός ΓΕΣ, θέση στην οποία έμεινε επί διετία, ως τις 30 Νοεμβρίου 1954. Ο Τσιγκούνης αποστρατεύτηκε μετά τη λήξη της θητείας του ως αρχηγού ΓΕΣ.

Πέθανε το 1984 και κηδεύτηκε στις 7 Μαρτίου από τον ιερό ναό Αγίων Θεοδώρων στο Πρώτο Νεκροταφείο Αθηνών.

## Εξωτερικοί σύνδεσμοι
*Αρχειακό υλικό και βιογραφικό, ΕΛΙΑ, ανάκτηση 29-6-2015.

## Βιβλία του
**Ο συμμοριτοπόλεμος στην Πελοπόννησο* (1961)
**Η μεταπολεμική ΙΙ Μεραρχία Αθηνών και ο συμμοριτοπόλεμος* (1966)

## Παραπομπές


Κατηγορία:Έλληνες αξιωματικοί του πεζικού
Κατηγορία:Αρχηγοί Γενικού Επιτελείου Στρατού (Ελλάδα)